KOMISIJOS SPRENDIMAS
2005 m. liepos 25 d.
draudžiantis pateikti į rinką betainą kaip naują maisto produktą arba naują maisto ingredientą pagal Europos Parlamento ir Tarybos reglamentą (EB) Nr. 258/97
(pranešta dokumentu Nr. C(2005) 2770)
(autentiški tik tekstai suomių ir švedų kalbomis)
(2005/580/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. sausio 27 d. Europos Parlamento ir Tarybos reglamentą 258/97/EB (1) ypač į jos 7 straipsnį,
kadangi:
(1)
2003 m. sausio 24 d.Finnfeeds Finland Ltd pateikė kompetentingoms Suomijos valdžios institucijoms prašymą leisti pateikti į rinką betainą kaip naują maisto produktą arba naują maisto produktų ingredientą.
(2)
2003 m. liepos 3 d. kompetentingos Suomijos valdžios institucijos pateikė savo pradinę įvertinimo ataskaitą.
(3)
Savo pradinėje įvertinimo ataskaitoje Suomijos valdžios institucijos priėjo prie išvados, kad betainas gali būti pateiktas į rinką.
(4)
2003 m. rugpjūčio 18 d. Komisija persiuntė šią pradinę įvertinimo ataskaitą visoms valstybėms narėms.
(5)
Per Reglamento (EB) Nr. 258/97 6 straipsnio 4 dalyje numatytą 60 dienų laikotarpį, remiantis ta nuostata, dėl betaino pateikimo į rinką buvo pareikšti pagrįsti prieštaravimai.
(6)
Europos maisto saugos tarnyba 2005 m. vasario 22 d. pateikė nuomonę dėl paraiškos patvirtinti betainą kaip naują maisto produktą ES (2) ir priėjo prie išvados, kad nėra nustatyta, jog toks betaino naudojimas, kaip pasiūlė pareiškėjas, yra saugus.
(7)
Kadangi nebuvo įrodyta, kad produktas atitinka Reglamento (EB) Nr. 258/97 3 straipsnio 1 dalyje nustatytus kriterijus, jo negalima pateikti į Bendrijos rinką.
(8)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Betaino kaip maisto produkto arba maisto ingrediento į Bendrijos rinką pateikti negalima.
2 straipsnis
Šis sprendimas skirtas Finnfeeds Finland Ltd, Sokeritehtaantie 20, FI-02460 Kantvik, Finland (Suomija).
Priimta Briuselyje, 2005 m. liepos 25 d.